《屏居北郊自秋涉冬绝省人事触绪有感吒之讽吟》
宋代·程公许

气运有盈虚，品物迭滋耗。
人生於两间，谁能长不老。
胡为习鲜荣，而独恨枯槁。
婉娈儿女态，爱惜容色好。
志士竞修名，览镜恨华皓。
所念固有殊，达观同一笑。
本来真妙明，何有少壮老。
芘理非言传，惟心自深造。

作者简介：程公许（？—1251），字季与，一字希颖，号沧州。南宋眉州眉山（今属四川）人，一说叙州宣化（今四川宜宾西北）人。嘉定进士。历官著作郎、起居郎，数论劾史嵩之。后迁中书舍人，进礼部侍郎，又论劾郑清之。屡遭排挤，官终权刑部尚书。有文才，今存《沧州尘缶编》。